ज़ैद की गिरफ्तारी के बाद उसके गांव के रहने वाले चार नौजवानों को मुम्बई क्राइम ब्रांच के अहलकारों ने पूछताछ के नाम पर उठा लिया। 7 नवम्बर (ठीक उसी रात में जिस दिन अबू ज़ैद को ट्रांज़िट रिमांड पर लखनऊ ला कर अदालत में पेश किया गया था) को पुलिस ने आज़मगढ़ के ही कुजियारी गांव को घेर कर चार मुस्लिम नौजवानों को उठाया। जन दबाव में देर रात को उन्हें छोड़ा तो गया लेकिन पूछताछ के नाम पर उन्हें परेशान करने का सिलसिला अगले चार दिनों तक चलता रहा।